এক্সপ্রেস ডেস্ক ॥ বিরোধীদলীয় নেতা বেগম খালেদা জিয়ার বাসার সামনে থেকে অতিরিক্ত পুলিশ এবং র‌্যাব সদস্যদের প্রত্যাহার করে নিয়েছে সরকার। শনিবার বিকালে স্বাভাবিকের তুলনায় অনেক বেশি নিরাপত্তা কর্মী মোতায়েন ছিল সেখানে। রাতে তাদের সংখ্যা বাড়ানো হয় আরও। তবে নিরাপত্তা কর্মীরা সরে গেলেও গতকাল রবিবার বাসভবনে যাননি কোনো নেতা বা কর্মী সমর্থকরা। বাড়ির বাইরে বের হননি বিরোধীদলীয় নেতাও। শুক্রবার বিএনপির পাঁচ নেতা মওদুদ আহমদ, এম কে আনোয়ার, রফিকুল ইসলাম মিয়া, আবদুল আউয়াল মিণ্টু এবং শামসুর রহমান শিমুল বিশ্বাসকে আটকের পর থেকেই খালেদা জিয়ার গুলশানের বাসা এবং কার্যালয়ে মোতায়েন করা হয় অতিরিক্ত নিরাপত্তাকর্মী। পুলিশ কর্মকর্তারা খালেদা জিয়ার নিরাপত্তার কথা বলেই সেখানে অবস্থান নেন। বিরোধীদলীয় নেতার বাড়িতে নিরাপত্তাকর্মী মোতায়েন নিয়ে বিএনপির নেতা-কর্মীদের মধ্যে ...